Aspidimorpha sanctaecrucis yaiku salah siji spésiès kumbang kang kalebu kulawarga Chrysomelidae. Asring karan kumbang mas-masan amarga suwiwiné kang gilap warna emas.

Wedharan 
spésiès iki dawané udakara 14mm. Larvané lumrahé nggrombol ana ing tetuwuhan kekangkungan, mligi ing krangkungan.
Aspidimorpha sanctaecrucis asring nggrombol bebarengan karo spésiès liya saka génus Aspidimorpha.
Awaké bisa dicirèni saka geger kang wernané emas.
  
Nalika isih wujud larva, A. sanctaecrucis duwé prilaku kang séjé tinimbang kumbang liyané. Nalikané larva ganti kulit, eksuvia (kulit awak) kang coplok tetep nèmplèk ana ing furca, yaiku wewangunan cawang kang ana ing pérangan anus. Eksuvia kang garing campur tetaine larva mbentuk rambut-rambut kaku kang migunani kanggo ngusir utawa nyarurupa marang predhator.

Sebaran 
Aspidimorpha sanctaecrucis tinemu ing Asia Kidul Wétan (Myanmar, Thailand, Kamboja, Vietnam, Indonesia), China lan India.

Rujukan 
 Michael SCHMITT & Sigrun BOPP Leaf Beetles (Insecta: Coleoptera: Chrysomelidae) Suffer From Feeding on Fern Leaves
 JOLANTA OEWIÊTOJAÑSKA1 & LECH BOROWIEC Aspidimorpha (s. str.) tibetana, a new species from China (Coleoptera: Chrysomelidae: Cassidinae)
 T Kalaichelvan Checklist of Leaf Beetles of Bhilai-Durgh 

Artikel Wiki Mrebawani II kalamangsa 1